**Tájékoztató mikro-, kis- és középvállalkozásnak minősülő vállalkozónak a**

**2022. évi az 50%-os adóelőlegcsökkentésről és az 1 %-os adómérték alkalmazásáról**

JOGSZABÁLYVÁLTOZÁSOK AZ IPARŰZÉSI ADÓBAN:

A JOGOSULT KKV-K 50%-os ADÓELŐLEG-CSÖKKENTÉSI LEHETŐSÉGE ÉS AZ 1 %-os ADÓMÉRTÉK ALKALMAZÁSA:

A 2022. évben végződő adóévben azon vállalkozó, aki megfelel a helyi adókról szóló 1990. évi C. törvény szerinti kis- és középvállalkozásokról, fejlődésük támogatásáról szóló 2004. évi XXXIV. törvény feltételeinek (a továbbiakban: KKV törvénynek) a helyi iparűzési adó mértéke 1 %, melyet 2023. május 31-ig adóbevallásában érvényesíthet.

2021 és 2022. évről KKV-s adózók által küldött HIPA bevallások esetén fontos, hogy a

* I. Bevallás jellege 10.pont a mikro-, kis és középvállalkozás által benyújtott bevallás jelölve legyen.
* VIII. Adóelőlegek bevallásánál a teljes összeg szerepeljen - a bevallás mentése után - a folyószámlaegyenlegen egy törlő könyvelési sorban fog szerepelni a csökkentett adóelőleg mértéke.

Lehetőség van a 2022. évben is a fizetendő adóelőleg 50 százalék megfizetésére, ha erre vonatkozóan nyilatkozatot tesz.

ADÓELOLEG-CSÖKKENTÉS (felezés) LEHETŐSÉGE ÉS FELTÉTELEI:

Azoknak a vállalkozóknak, **akik nem tettek nyilatkozatot 2021. évben, vagy** a nyilatkozattétel óta **új székhelyet, telephelyet létesítettek**, (a 2022. március 15-i előlegfizetés miatt) **nyilatkozatot kell tenniük legkésőbb 2022. február 25-ig** a székhelye, telephelye szerinti önkormányzati adóhatóság számára, ha élni kívánnak az adóelőleg felezés lehetőségével.

Az említett nyilatkozat (22NYHIPA) kizárólag az állami adó- és vámhatóságon keresztül, elektronikus úton, az állami adó- és vámhatóság által rendszeresített elektronikus nyomtatványon nyújtható be.

A nyilatkozat alapján a meg nem fizetendő előleg-részlet összegével az önkormányzati adóhatóság a vállalkozó iparűzési adóelőleg-kötelezettsége összegét hivatalból, határozathozatal nélkül csökkenti.

**Ha az adózó nem nyilatkozott 2021. évben, és nem nyilatkozik a jogszabályban megjelölt 2022. február 25-i időpontig sem, úgy nem élhet a csökkentett összegű (50 %-os) előleg fizetés lehetőségével, azaz előleg mérséklés hiányában / Art. 69. § / - csak a 2022. évi HIPA bevallás benyújtást követően (2023. május 31.) igényelheti vissza az adóelőleg különbözetet.**

A KATA ADÓALANYOKRA VONATKOZÓ RENDELKEZÉSEK:

A kisadózó vállalkozások tételes adójának hatálya alá tartozó vállalkozó adóalanyok (KATA) számára -akik ezt az adózást választották az önkormányzati adóhatóságnál is -nem kell nyilatkozatot tenni, nekik az önkormányzati adóhatóság felezi a fizetendő adóösszeget.

HOGYAN TUDJA A VÁLLALKOZÓ IGÉNYBE VENNI A 2022. ÉVI ADÓELŐLEG FELEZÉS LEHETŐSÉGÉT?

1. ha a vállalkozó 2021. adóévben 21NYHIPA nyilatkozatot nyújtott be, vagy

2. 2022. február 25-ig 22NYHIPA nyomtatványon nyilatkozik a székhelye, telephelye szerinti önkormányzati adóhatóság számára